সাবেক ক্রিকেটারদের নিয়ে আয়োজিত ওয়ালটন মাষ্টার্স ক্রিকেট কার্নিভালের দ্বিতীয় আসরের ফাইনালে উঠেছে খালেদ মাসুদ পাইলটের নেতৃত্বাধীন একমি রাজশাহী মাষ্টার্স। তীব্র প্রতিদ্বন্দিতাপুর্ন ম্যাচে বর্তমান চ্যাম্পিয়ন হাবিবুল বাশারের নেতৃত্বাধীন খুলনাকে ৩ রানে হারিয়ে সবার আগে টুর্নামেন্টের ফাইনাল নিশ্চিত করে রাজশাহী। গ্রুপ পর্বে নিজেদের দুই ম্যাচে জয়ী হয়েই সেমিফাইনাল নিশ্চিত করেছিল উত্তর বঙ্গের দলটি।